
“Ford Motor Company ir Amerikas leģenda, un modelis Mustang ir 
leģendārākais Ford ražojums. Ja ir kāds produkts, kas simbolizē mūsu 
uzņēmumu, tad tas ir Mustang. Tas ir leģendārs, jo ir skaists, ātrs un 
par pieejamu cenu. Tam nav līdzvērtīgu modeļu — neviens cits auto 
modelis nepiedāvā tādu šo trīs īpašību kombināciju kā Mustang. 


Man šķiet, ka Mustang piesaista cilvēkus, jo tas sniedz brīvības sajūtu. 
Vienmēr esmu teicis: ja visu atlikušo mūžu man vajadzētu braukt ar 
vienu un to pašu mašīnu, es izvēlētos sarkanu Mustang kabrioletu ar 
V-8 dzinēju. Nekā labāka nevar būt.” 


Bils Fords Juniors (Bill Ford Jr.), 
Ford Motor Company priekšsēdētājs 


SĀKSIM STĀSTU PAR MUSTANG! 


Viena no pēdējo 50 gadu leģendārākajām automašīnām — 
Ford Mustang — ir arī viena no atpazīstamākajām automašīnām 
pasaulē. Bet vai zināji, ka tai ir arī vienas no plašākajām pielāgo- 
šanas iespējām? 


Arī LEGO® modelī ir ietverts tas, kā dēļ Mustang tik daudzus 
gadus piesaista īpašniekus un fanus, — tas ir aizraujošs, stilīgs, 
sportisks auto, kas ir “veidots tā, lai to veidotu tu”. Citiem vār- 
diem sakot, Mustang īpašnieki var kombinēt dažādas iespējas, 


tāpēc reti gadās sastapt divas pilnīgi vienādas automašīnas, 
turklāt arī pēcpārdošanas tirgū pieejams viss, lai personalizētu 
savu auto. 


Mustang spēj izveidot patiešām personisku, gandrīz emocionālu 
saikni ar savu īpašnieku, tāpēc šis auto ir īsts veiksmes stāsts 
vairākās paaudzēs. Un tagad arī tu vari rakstīt nākamo nodaļu 
Mustang stāstā. 


ĪSTS PŪĻA MĪLULIS 


Ford Mustang radīšanā savu roku ir pielikuši vairāki nozīmīgi 
Ford darbinieki, tostarp produktu plānotājs Hels Šperlihs (Hal 
Sperlich), galvenais inženieris Dons Frejs (Don Frey), dizaineri 
Geils Haldermans (Gale Halderman) un Džo Oross (Joe Oros), 
kā arī Ford nodaļas viceprezidents Lī Ajekoka (Lee Iacocca) — 
viņi projektēja un laida tirgū interesantu, jaunu automašīnu, kura 
piesaistīja daudzu uzmanību. 


Pēc iepazīšanās ar pētījumu par demogrāfiskā sprādziena pa- 
audzes cilvēku un koledžu absolventu, kuri ienāk darba tirgū 
un auto tirgū, rekordlielo skaitu, Šperlihs saprata, ka šādi cilvēki 
meklēs ģimenes otro mašīnu, ar kuru būtu patīkami braukt. Aje- 
koka vēlējās piesaistīt šos jaunos pircējus Ford ar stilīgu, tomēr 


praktisku un pieejamu sporta auto par pieņemamu cenu. Frejs 
vēlējās uzbūvēt jaudīgu, bet ekonomisku, viegli ražojamu auto- 
mašīnu, bet Haldermans un Oross vēlējās veidot kaut ko svai- 
gu un atšķirīgu — reizē sportisku un skaistu. Viņi saņēma zaļo 
gaismu ražošanai no toreizējā Ford priekšsēdētāja Henrija Forda 
II (Henry Ford II). Un pārējais jau ir vēsture. 


Ford Mustang bija tik veiksmīgs, ka tā nosaukums un forma 
drīz kļuva atpazīstami visā pasaulē, un, kad arī citi sāka ražot 
automašīnas, kuras bija ekonomiskas, kompaktas, sportiskas un 
jaudīgas, tās pat sāka dēvēt par “Pony Car”. 


LEĢENDAS RAŠANĀS 


LEGO® Creator Expert Ford Mustang iedvesmas avots ir klasiskais 
1967. gada Mustang modelis. Tam ir garš pārsegs, īss salons, papil- 
dus var izvēlēties V-8 dzinēju un četras pasažieru vietas. Automašī- 
na pirmo reizi publikai tikai demonstrēta Pasaules izstādē Ņujorkā 


1964. gada 17. aprīlī, un tā kļuva populāra acumirklī. No 1964. līdz 
1966. gadam kopumā tika pārdots rekordliels skaits Mustang auto- 
mašīnu: 1 464 362! 


LEĢENDAS EVOLŪCIJA 


Kā stāsta Frenks Tomass (Frank Thomas), par Ford reklāmām 
atbildīgais uzņēmuma J Walter Thompson darbinieks, nosau- 
kums Mustang tika izvēlēts tāpēc, ka tas ietver plašu līdzenu- 
mu sajūtu un ir sasodīti amerikānisks. Nākamais izaicinājums 


bija izveidot emblēmu, kas atspoguļotu šo būtību. Lūk, kā tika 
veidota Mustang emblēma, kura tagad ir īsta auto entuziastu 
leģenda visā pasaulē. 


Mērķis bija radīt kaut ko, kas atspoguļotu gan 
auto nosaukumā ietverto zirgu, gan to, ka šis 
ir amerikāņu auto. Sākotnējais favorīts bija 
Fila Klārka (Phil Clark) koncepcija ar auļojošu 
zirgu, aiz kura ir svītras sarkanā, baltā un zilā 
krāsā, kas simbolizē Mustang amerikānisko 
izcelsmi. 


Tomēr tika nolemts, ka sākotnējais logotips 
ir pārāk augsts, lai to glīti novietotu uz auto 
ražošanas versijas režģa aploka. Dizaina 
studijas modelētājiem Čārlzam Kerestešam 
(Charles Keresztes) un Veino Kangasam (Wai- 
no Kangas) tika dots uzdevums veidot jaunas 
zirga versijas novietošanai uz Mustang II 
konceptauto un 1965. gada ražošanas versijas 
auto režģa un spārna. 


1965. gada ražošanas versijas Mustang zirga 
emblēma ar aploku. Salīdzinot ar Fila Klārka 
oriģinālo dizainu, šajā un nākamajās versijās 
zirgs attēlots drīzāk skrienošs, nevis auļojošs. 
Galva un kakls ir vairāk horizontāli, un aste 
plīvo aizmugurē. 


“VEIDOTS TĀ, LAI TO VEIDOTU TU” 


Mustang iespēju saraksts bija būtisks sākotnējo panākumu 
faktors. Automašīnu katrs pircējs varēja pielāgot sev — pasūtīt 
Mustang pamatkomplektāciju, sportisku versiju, nelielu luksu- 
sauto vai jaudīgāku versiju. 


Žurnāls “Car Life” tolaik rakstīja: “Tas ir sporta auto, “Gran Turis- 
mo” auto, ekonomisks auto, privātais auto, rallija auto, sprinta 


auto, sacīkšu auto, priekšpilsētu auto un pat luksusa auto.” 


Automašīna bija vienlīdz populāra gan jauniešu, gan gados 
vecāku pircēju vidū, kaut gan vairāk nekā puse pircēju pirmajā 
gadā bija jaunāki par 34 gadiem. Ievērības cienīgs ir fakts, ka 
Mustang vienlīdz bieži iegādājās gan sievietes, gan vīrieši.* 


Viens no Mustang veiksmes noslēpumiem ir šķietami bezgalīgās pielāgošanas iespējas atbilstoši katra īpašnieka vēlmēm. 
Tāpēc automašīnas pirmais reklāmas sauklis bija: “Veidots tā, lai to veidotu tu”. 


1967 
1973 


1978 


2004 
1994 


2014 


MĪLESTĪBAS KRĀSA 


Gadu gaitā noskaidrojās, ka vispopulārākā krāsa, ko izvēlas 
Mustang īpašnieki, ir sarkanā. Tomēr tā nav bijis vienmēr... var- 
būt vēlies brūnu Mustang?! 


1967. gadā rozā krāsas 
mīļotāji varēja izvēlēties 
dūmakaini rozā vai Play- 
boy rozā krāsu. 


Laikā no 1967. līdz 1973. 
gadam kopumā bija 
pieejami 19 dažādi zilās 
krāsas toņi. 


Pirmās paaudzes auto- 
mašīnām iecienītāko krāsu 
vidū bija DZELTENA un 
ZELTA krāsa. 


Tagad ir grūti tam noticēt, 
bet 70. gados viena 
no trim populārākajām 
krāsām bija brūnā. 


Trīs populārāko krāsu vidū 
melnā pirmo reizi parādī- 
jās 1994. gadā, un kopš tā 
laika ir populāra joprojām. 


Šo gadu laikā ir bijušas pieejamas 
vairākas īpašā izlaiduma krāsas, 
tostarp krāsu mainošā Mystichrome 
2004. gada modelim SVT Cobra. 


Trīs populārākās krāsas 
pēdējos deviņos gados 
ir SARKANĀ, MELNĀ 
un SUDRABA. 


Sudraba krāsa ir trīs po- 
pulārāko krāsu vidū kopš 
1994. gada. 


Lielā V8 dzinēja bloka— 
Ford Mustang sirds — cen- 
trā ir izmantots zils 2x4 
LEGO® pamatklucītis. 


Kad durvis ir aizvērtas, tās 
saplūst ar pārējo virsbūvi. 


Ar Mustang modeļa 
stūri var pagriezt 
priekšējos riteņus. 


Shift-O-Matic pār- 
nesumu pārslē- 
dzēju var ar klikšķi 
pārslēgt dažādās 
pozīcijās gluži kā 
īstai automašīnai. 


LEGO® vecākajam dizaineram Maikam 
Psiaki (Mike Psiaki) bija svarīga loma, 
veidojot jauno LEGO Creator Expert Ford 
Mustang. Viņš demonstrē dažas no inte- 
resantākajām šī modeļa funkcijām. 


IEPAZĪSTI SAVU MUSTANG 


DIVI JAUNI ELEMENTI 


Komplektā iekļautā Vācijas numura 
zīme piederēja LEGO® vecākajam 
dizaineram Ādamam Grabovskim 
(Adam Grabowski), kurš uzbūvēja 
vienu no pirmajiem šīs automašīnas 
konceptuālajiem modeļiem. 


Pagriez paslēpto 
ripu, lai paceltu savu 
Mustang augstāk! 


1. 2x8 izliekts klucītis — pare- 
dzēts jumta un gaisa atveru 
plūdlīniju formas veidošanai. 


2. Ritenis ar 5 spieķiem — 
veidots, lai stūres mehānismu 
varētu ievietot ritenī, nodroši- 
not pagriezienu veikšanu. 


PIEŠĶIR JAUDU SAVAM MUSTANG! 


Seši veidi, kā personalizēt savu Mustang 


1. Regulējama aizmugurējā piekare 
2. Īsi izplūdes kolektori 
3. Kompresors ar kausveida ieplūdi 
4. Priekšējais sadalītājs 
5. Aizmugurējais spoilers 
6. Dislāpekļa oksīda tvertne 

